Reis-Demuth-Wiltgen

Reis-Demuth-Wiltgen ass e lëtzebuergeschen Jazz-Trio vum Michel Reis (Piano), dem Marc Demuth (Bass) an dem Paul Wiltgen (Batterie).

Si hunn en 1998 gegrënnt, wéi se nach am Lycée waren, a si reegelméisseg zu Lëtzebuerg opgetrueden. Well si duerno allen dräi a verschidde Länner studéiere gaange sinn, hu si eng Zäit laang gepaust an 2011 nees op en Neits zesummefonnt.

2013 hu si hiren no sech benannten éischten Album verëffentlecht, dee gutt bei de Kritiker ukomm ass.autrerivage.comrepublicofjazz Duerno si si op vill Jazz-Festivaller an Europa an an Asie gaangen. Am selwechte Joer krute si de Music:LX-Präis als Exportkënschtler vum Joer an der Kategorie "Jazz".Presentatioun op musiclx.lu

2016 hu si hiren zweeten Album Places in Between verëffentlecht. E gouf zu New York City opgeholl.Places in Between op jpc.de (gekuckt den 11. Februar 2017)

Hir drëtt Verëffentlechung, den Album Once in a Blue Moon, hu Reis Demuth Wiltgen am September 2017 opgeholl an d'Joer drop erausbruecht. Am Mäerz 2018 ass den Trio mam bekannten amerikanesche Saxophonist Joshua Redman als Gaaschtmuseker op Tour duerch Europa gaangen.europejazz.net: Reis Demuth Wiltgen on tour with Joshua Redman (net datéiert) Am selwechte Joer huet den Trio eng zweet Kéier de music:LX-Präis an der Kategoerie "Jazz" gewonnen.Jeff Schinker in tageblatt.lu: Politischer Druck auf rotem Teppich: Die „Luxembourg Music Awards“ polemisieren" (20. Dezember 2018)

Der Grupp hire véierten Album Sly, deen am Mee 2019 opgeholl gouf, ass am Februar 2021 beim italieenesche Plackelabel Cam Jazz erauskomm, wéi den Alum virdrun och.jazzmusicarchives.com: Presentatioun vum Alvum Sly (net datéiert) Den Albumcover mat engem Fuuss an den Titel ("sly" kann een als "schlau" iwwersetzen) sinn eng Referenz op dem Michel Rodange seng Fabel vum Reenert an en Hommage um Trio säi Heemechtsland.jazzradar.com: Kritik vu Sly (1. Mäerz 2021)delano.lu: Get new jazz album (net datéiert)lequotidien.lu: Reis-Demuth-Wiltgen sort de sa tanière (23.Februar 2021)

 Albumen 
 2013: Reis Demuth Wiltgen
 2016: Places in Between
 2018: Once in a Blue Moon
 2021: Sly

 Um Spaweck 
 Offiziell Homepage
 Discographie vum Michel Reis op rateyourmusic.com

Kategorie:Jazzbands
Kategorie:Museksgruppen zu Lëtzebuerg